אין מנוס מכיבוס הכביסה המלוכלכת בחוץ / אריאלה שטרנבוך - פיצ'פקעס
אין מנוס מכיבוס הכביסה המלוכלכת בחוץ / אריאלה שטרנבוך
נכתב ע"יאריאלה שטרנבוך
תאריך: יוני 22, 2015
הבוקר, מתפרסם ב'ידיעות אחרונות' תחקיר מיוחד העוסק ברבנים החרדים המטייחים לכאורה מקרי אונס ופדופיליה, אותו ערכה כוכבת הרשת החרדית אריאלה שטרנבוך (24) חסידת חב"ד מהעיר החרדית ביתר עילית, לצד עיתונאי 'ידיעות אחרונות' ויוצא הקהילה החרדית, יהודה שוחט.
בפתח התחקיר, שכאמור פורסם הבוקר במוסף 24 בעיתון 'ידיעות אחרונות', חושפת שטרנבוך במאמר מיוחד את מניעיה מאחורי התחקיר הלא פשוט הזה. המאמר לפניכם:
לזעוק ולדרוש שינוי. שטרנבוך
האדמו"ר החמישי של חסידות חב״ד, רבי שלום דובער שניאורסון, ענה פעם לאחד הרבנים: ״על רב לזכור בכל עת ובכל רגע כי תמיד הינו על הסף שבין מזכי הרבים לבין, חס ושלום, מחטיאי הרבים. על הסף שבין עומק רום לבין עומק תחת — ועל כל העניינים 'לנגוע' בפנימיות נקודת הנפש ממש, כי בנפשו הוא״.
לצערי, פגיעות בילדים שכיחות יותר במגזר החרדי מסיבה פשוטה — אין הרתעה. אף אחד לא ידווח עליך, מקסימום תקבל נזיפה או אזהרה. יעבור. בתוך עמי אני יושבת, ולא קל לכתוב ביקורת על רבנים "משלנו", רבנים קשובים ורגישים שנותנים מעצמם למען הקהילה.
אל תרחמו על האכזרים. המאמר בידיעות אחרונות הבוקר
אבל היה חשוב לי להביא את הסיפורים הללו מתוך המגזר החרדי, עם אותן נשים, אותן אמהות, שמוצאות את עצמן חסרות אונים.
לפעמים אין מנוס מכיבוס הכביסה המלוכלכת בחוץ כדי לדאוג לסביבה מאווררת, נקייה ובעיקר בטוחה יותר. עבורנו. מטרתה של החשיפה אינה להשחיר את שמם של הרבנים אלא לזעוק ולדרוש שינוי. הפסיקו לרחם על האכזרים ואפשרו לילדינו לגדול בריאים בגופם ובנפשם.
תגיות:אריאלה שטרנבוךידיעות אחרונותיהודה שוחט
הקודם: הרשת סוערת: סיון רהב מאיר השוותה את הרב עובדיה לגו'די מוזס?
הבא: תחקיר 'טיוח האנסים' בידיעות: לאן נעלמו תגובתם של הרבנים הראשיים?
אריאלה שטרנבוך
Pingback: תחקיר 'טיוח האנסים' בידיעות: לאן נעלמו תגובתם של הרבנים הראשיים? - פיצ'פקעס
22/06/2015 at 18:03
תעשי מה שאת רוצה, כתבי איפה שאת רוצה, זו זכותך אבל… אל תציגי את עצמך כחבדניקית!
לא כל מי שלמד בחבד הוא חבדניק
חבדניק הוא המקושר לרבי בכל דרך ובכל זמן… .
סוף סוף קם משהו ומספר את הקורות במחנננו וכל זה בשביל לנער את הגדולים מה שמעניין אותך שהיא חבדניקית?
עדיף להילחם בתופעה מסוכנת לנפשות הזכים שאחת תעשה חסד בשם חבד במקום שחבד תאושם ככת מלוכלכת ראי סיפור אוסטרליה שהתפרסם לאחרונה בכל העולם
שלי אגלייך ונעלייך והלוואי שהזוהמה תעבור מארצינו וממחננו.